section_heading: Brescia za antike
paragraph_text: Nakon provale galskog plemena Cenomani, u 4. stoljeću prije Krista - Brixia je postala njihov glavni grad. Grad su zauzeli Rimljani 225. pr. Kr., tijekom punskih ratova Brixia je obično bila u savezu s Rimljanima. Ali je 202. pr. Kr. je stupila u keltsku konfederaciju protiv Rima, no istovremeno je sklopila tajni ugovor s Rimom, i iznenadno napala svoje keltske saveznike pleme Insubres i uništala ih. Nakon toga Brixia je postala sastavni dio Rima, zadržavši određenu samoupravu. Postala je civitas ( "grad") 89. pr. Kr. a 41. pr. Kr. stanovnici Brixie dobili su rimsko državljanstvo. Car August je u Brixiji osnovao rimsku civilnu koloniju 27. pr. Kr., za potrebe kolonije August je dao izgraditi i akvedukt koji je dovršio Tiberije. Rimska Brixia bila je solidno opremljen grad, imala je najmanje tri hrama, akvedukt, amfiteatar, kupališta te forum s još jednim hramom koji je sagrađen za Vespazijana.